b"\n_START_ARTICLE_\nTesla Roadster\n_START_PARAGRAPH_\nTesla Roadster je elektri\xc4\x8dni \xc5\xa1portni avto tovarne Tesla Motors. V proizvodnji je bil od leta 2008 do 2012. Velja za prvo kvalitetno elektri\xc4\x8dno vozilo v masovni proizvodnji. Prodali so ve\xc4\x8d kot 2.400 vozil v 31 dr\xc5\xbeavah. Izdelali so tudi primerke z volanom na desni strani. Tr\xc5\xbena cena vozila je bila 109.000$ Ameri\xc5\xa1kih dolarjev, oziroma 84.000\xe2\x82\xac. _NEWLINE_Roadster je prvo produkcijsko vozilo, ki je uporabilo Li-ion baterije in imelo doseg ve\xc4\x8d kot 300 kilometrov. Rekordni doseg je bil 500 kilometrov.\n_START_SECTION_\nZgodovina\n_START_PARAGRAPH_\nPrvi\xc4\x8d je bil predstavljeni 19. julija 2006 v Santa Monici, Kalifornija. Pozneje so ga predstavili San Francisco International Auto Show in tudi drugih mednarodnih razstavah v Los Angelesu, Detroitu in Frankfurtu. Prvo produkcijsko vozilo je bilo dostavljeno februarja 2008. Izdelali so tudi zmogljivej\xc5\xa1o razli\xc4\x8dico Roadster Sport, ki je od 0 do 100 km/h pospe\xc5\xa1il v 3,7 sekunde v primerjavi z originalnim 3,9 s._NEWLINE_Tesla Motors je model Roadster izdeloval do januarja 2012, ko so porabili zalogo karoserij brez pogonskega sklopa (na osnovi Lotusa Elise), saj je njihova pogodba z Lotus Cars za dobavo 2.500 karoserij potekla ob koncu leta 2011.\n_START_SECTION_\nRazvoj\n_START_PARAGRAPH_\nV dizajnu so uporabili AC-elektri\xc4\x8dni motor na bazi \xc5\xa1tudijskega prototipa AC Propulsion's tzero. Idejo za avto sta dobila Martin Eberhard in Marc Tarpenning, pozneje se je pridru\xc5\xbeil Elon Musk, ki je prevzel galvno vlogo in vlo\xc5\xbeil 7,5 milijona ameri\xc5\xa1kih dolarjev. Elon je postal glavni mened\xc5\xbeer in zaposlil  JB Straubel kot glavenga tehnologa (CTO). Musk je dobil ameri\xc5\xa1ko nagrado Product deisgn award za Tesla Roadster._NEWLINE_AC Propulsion-ov pogonski sklop so predelali in izbolj\xc5\xa1ali, tako da licen\xc4\x8dne pravice niso bile ve\xc4\x8d potrebne. Tesla je samostojno razvil tudi druge komponente.\n_START_SECTION_\nMotor\n_START_PARAGRAPH_\nRoadster poganja 3-fazni, 4-polni AC-indukcijski motor z mo\xc4\x8djo 248 KM (185 kW). Najve\xc4\x8dji navor je (270 Nm), dosegljiv od 0 pa do skoraj 6000 obratov. Stalen navor elektromotorja je velika prednost pred motorji z notranjim zgorevanjem. Motor je zra\xc4\x8dno hlajen in ne potrebuje hladilne teko\xc4\x8dine. Motor ima zelo velik izkoristek 88-90%, zato je odve\xc4\x8dne toplote zelo malo._NEWLINE_Pogon je na zadnji kolesi. Te\xc5\xbei\xc5\xa1\xc4\x8de avtomobila je malo pred zadnjo osjo._NEWLINE_Sport model ima bolj zmogljiv motor 288 KM (215 kW). Oba motorja lahko delujeta do 14.000 obratov. Te\xc5\xbea motorja je zelo majhna, 32 kilogramov. Avto ima maksimalno hitrost 201 km/h\n_START_SECTION_\nTransmisija\n_START_PARAGRAPH_\nRoadster uporablja enohitrostni menjalnik z razmerjem (8.2752:1) podjetja BorgWarner z elektri\xc4\x8dnim (ang. pawl) mehanizmom in mehani\xc4\x8dno mazalno \xc4\x8drpalko._NEWLINE_Pred izbiro tega menjalnika so sodelovali s firmami XTrac in Magna International, vendar se je razvoj 2-hitrostnega menjalnika izkazala za preve\xc4\x8d zapletenega. Pospe\xc5\xa1ek do 100 km/h je bil 5,7 namesto 4,0 sekunde._NEWLINE_Menjalnik ima izbire P (park), R (reverse), N (neutral) in D (drive).\n_START_SECTION_\nSposobnosti\n_START_PARAGRAPH_\nPospe\xc5\xa1ek do 100 km/h je 3.9 sekunde. Pospe\xc5\xa1evanje do \xc4\x8detrtine milje (400 m Drag Race) je 12,6 sekund._NEWLINE_Masa avtomobila je 1200 kilogramov. Avto ima nizek koeficient zra\xc4\x8dnega upora Cd 0,35, predvsem zaradi aerodinami\xc4\x8dnih linij in gladkega spodnjega dela._NEWLINE_Doseg avtomobila po EPA specifikacijah je 393 kilometrov.\n_START_SECTION_\nBaterija\n_START_PARAGRAPH_\nLi-ionska baterija ima 6381 celic zaporedno (serijsko) vezanih v 11 skupkov. Vsak skupek ima 9 delov, vsak del ima 69 paraleno (vzporedno) vezanih celic. Celica je tipa 18650, ki jo lahko najdemo tudi v prenosnikih. Ni povsem jasno to\xc4\x8dno kateri tip je uporabljen, LiCO ali LMO._NEWLINE_Baterija je zasnovana tako da se prepre\xc4\x8di previsoke temperature (thermal runaway), tudi ko ne deluje hladilni sistem. Vgrajena je 146 watna hladilna \xc4\x8drpalka._NEWLINE_Polno polnjenje 450 kilogramske baterije traja tri ure in pol s priklju\xc4\x8dkom (High Power Connector), ki dovaja 70 amperski tok napetosti 240 voltov. Kapaciteta baterije 53 kWh._NEWLINE_Zamenjava baterije stane $36000 ameri\xc5\xa1kih dolarjev. \xc5\xbdivljenjska doba baterije je 7 let ali 160.000 kilometrov"